Man hang hom op brug op N1Lede van die Gautengse verkeerspolisie op die toneel. ŉ Man is Dinsdagoggend aangetref waar hy met ŉ tou om sy nek van ŉ brug oor die N1 buite Pretoria gehang het. Die voorval het op die N1-noord tussen die Petroport-vulstasie en Wallmansthal-afrit gebeur. Volgens Sello Maremane, woordvoerder van die Gautengse verkeerspolisie, word die omstandighede rakende die man se selfmoord ondersoek. Maremane het gesê dit is kommerwekkend dat motoriste stilgehou het om foto’s van die liggaam te neem. “Die Gautengse verkeerspolisie veroordeel hierdie roekelose gedrag wat strafbaar is aangesien die oorledene se familie nog nie in kennis gestel is nie.” Daar sal teen diegene opgetree word wat voortgaan om die foto’s te versprei, het Maremane gesê.